《祀事不可黩一首》
元代·杨弘道

祀事不可黩，客频造灵祠。拜跪膝成疮，堪笑还堪悲。

问之默无语，良久方致词。有身处人间，鬼神畴能知。

固当求之人，余亦尝求之。千求不首肯，万求不俛眉。

违理而妄求，闭拒固其宜。奈何非妄求，闭拒常如斯。

且复祈冥冥，聊以慰所思。言绝仰面哭，涕泗纵横垂。

作者简介：淄川人，字叔能，号素庵。气高古，不事举业，磊落有大志。文章极自得之趣。有《小亨集》。